The Castle of Fu Manchu

The Castle of Fu Manchu (euskaraz Fu Manchuren Gaztelua), 1969ko Jesús Franco espainiarrak zuzendutako thriller film bat da. Sax Rohmer ingeles idazleak sortutako Fu Manchu pertsonaian oinarritua dago. Christopher Lee, Richard Greene, Howard Marion-Crawford, Günther Stoll, Rosalba Neri, Maria Perschy eta José Manuel Martín aktoreek antzeztu zuten.

The Face of Fu Manchu (1962), The Brides of Fu Manchu (1966), The Vengeance of Fu Manchu (1967) eta The Blood of Fu Manchu (1968) aurrekariak dauzka.

 Argumentua 

Fu Manchu (Christopher Lee) ura izotz bilaka dezaken makina arriskutsu bat garatzen ari da. Heracles irakaslearen (Gustavo Re) laguntzaz Fu Manchuk bere jostailu berriarekin mundua mehatxupean du, hortaz, Nayland Smith (Richard Greene) eta bere laguntzaile leiala den Petrie doktoreak (Howard Marion-Crawford) haren arrastoa jarraitzeko Londresera itzuliko dira. Heracles doktoreak gaixotasun larria du eta bihotz txertatzea beharrezkoa. Bitartean, Naylan Smith eta Petrie doktorea Istanbulera bidaiatuko dute, bertan Fu Manchu gaztelu baten jabe egin eta Bosforoa menperatzen du. Baina handik odol eta gorrotozko aztarna lagaz ihes egitea lortuko du, horrek Naylan Smithek opio trafikatzaile ezagun bat bere aliatu bilakatzea ahalbideratuko du. Bien artean mundua menperatzeaz obsesionaturik dagoen Fu Manchu eroaren helburua geldiarazten saiatuko dira.

 Aktoreak 
 Christopher Lee: Fu Manchu
 Richard Greene: Nayland Smith
 Howard Marion-Crawford: Petrie doktorea
 Günther Stoll: Curt Kessler doktorea
 Rosalba Neri: Lisa
 Maria Perschy: Ingrid Cox doktorea
 José Manuel Martín: Omar Pasha
 Werner Aprelat: Melnik
 Tsai Chin: Lin Tang
 Gustavo Re: Heracles doktorea

 Kanpo estekak 
 IMDBko fitxa irakurgai 

Kategoria:Fu Manchu filmak
Kategoria:Jesús Francok zuzendutako filmak
Kategoria:Alemaniako filmak
Kategoria:Espainiako filmak
Kategoria:Italiako filmak
Kategoria:Gazteluetan girotutako filmak
Kategoria:Istanbulen girotutako filmak
Kategoria:1920ko hamarkadan girotutako filmak
Kategoria:Jarraipen filmak